Keiserinne Ma

Keiserinne Ma (kinesisk: 马皇后, pinyin: Mǎ huáng​hòu, født 1332 i Suzhou i dagens Anhui i Kina, død 17. september 1382 i Nanjing) var en kinesisk keisergemalinne under Mingdynastiet, gift med Hongwu-keiseren. Hennes posthume navn var keiserinne Xiaocigao (孝慈高皇后, Xiàocígāo huáng​hòu).

Hun var adoptivdatter av Guo Zixing, kommandant for en bondehær som gjorde opprør mot Yuandynastiet. Senere giftet hun seg med Zhu Yuanzhang (den senere keiseren). En gang, da Zhu Yuanzhang satt fengslet, stjal hun noen pannekaker og gjemte dem i sine klær i håp om å kunne smugle dem inn til Zhu slik at han ikke skulle forgå av sult. Men pannekakene var så varme at hennes mage ble skoldet. 

Årene mens Zhu Yuanzhang var i krig mot Yuan-hærene bidro hun personlig med å lage klær og sko for hans soldater. 

Zhu Yuanzhang verdsatte henne høyt, og hun fikk betydelig innflytelse i hans keisertid, fordi han gjerne lyttet til hennes råd og forslag. Hun var med på å fremme folk til høyere poster, og til å avverge henrettelser.

Referanser

Litteratur
 Frederick W. Mote: «The rise of the Ming dynasty, 1330–1367». i Frederick W. Mote; Denis C. Twitchett: The Cambridge History of China Volume 7: The Ming Dynasty, 1368–1644, Part 1. Cambridge : Cambridge University Press, 1988. ISBN 0521243327.
 John D. Langlois: «The Hung-wu reign, 1368–1398». i Frederick W. Mote; Denis C. Twitchett: The Cambridge History of China Volume 7: The Ming Dynasty, 1368–1644, Part 1. Cambridge : Cambridge University Press, 1988. ISBN 0521243327. 
Li Kangying: The Ming Maritime Policy in Transition, 1367 to 1568. Wiesbaden: Otto Harrassowitz, 2010.  ISBN 978-3-447-06172-8.

Kategori:Personer fra Suzhou i Anhui
Kategori:Kinesere